Jovos tvenkinys
Jovos tvenkinys (rus. Иовское водохранилище) – tvenkinys Rusijoje, daugiausia šiaurės Karelijoje (dalis – Murmansko srityje). Sudarytas 1960–1961 m. užtvenkus Jovos (Kovdos) upę. Patvanka užliejo keletą šioje vietoje telkšojusių ežerų (Sušozerą, Rugozerą, Sokolozerą, Tumčiaozerą). Tvenkinys susideda iš buvusių ežerų duburių ir užlietų upės slėnio ruožų. Ilgis – 58 km, plotis iki 10 km. Metinė vandens lygio svyravimų amplitudė – 2 m. Tvenkinys sudarytas miško plukdymui, energetinėms reikmėms. Žvejyba.